‘আনহেলদি লাইন’… বন দফতরের ভূমিকায় ক্ষুব্ধ মুখ্যমন্ত্রী

আলিপুরদুয়ার: ‘অনুপ্রবেশকারীদের গুলি করা হবে’, বক্সার জঙ্গলে এমনই নোটিস দিয়েছে বায়ুসেনা। এমন লেখায় রীতিমতো ক্ষুব্ধ মুখ্যমন্ত্রী মমতা বন্দ্যোপাধ্যায় (Mamata Banerjee)। আলিপুরদুয়ারের সভা থেকে মমতা বলেন, বনদফতর (Mamata Banerjee Slams Forest Department)কারও সঙ্গে কোনও আলোচনা না করে এয়ারফোর্স কীভাবে এমন নোটিস দিতে পারে? আলিপুরদুয়ারের যে গেস্ট হাউসে মুখ্যমন্ত্রী উঠেছেন, তার দেওয়ালে বন দফতরের একটি সতর্কতার পোস্টার রয়েছে। তাতে লেখা, “পাচারকারীদের গুলি করে মারা হবে’! প্রশাসনিক বৈঠকে ওই প্রসঙ্গ টেনে মুখ্যমন্ত্রী বলেন, আনহেলদি লাইন। “হনুমানগুলোকে থ্যাঙ্কস, ভাগ্যিস ওরা ছিঁড়ে দিয়েছিল!”

আরও পড়ুন: বাড়তে চলেছে কি ‘‌লক্ষ্মীর ভাণ্ডার’‌ এর অঙ্ক! ইঙ্গিত মুখ্যমন্ত্রীর

মুখ্যমন্ত্রী বলেন, “বন দফতরের পোস্টারে লেখা-পাচারকারীদের গুলি করে মারা হবে, এটা কোনও ভাষা হল? আইন অনুযায়ী ব্যবস্থা নেওয়া হবে, এটা লেখা হল না কেন?”সেই পোস্টারের ছবি মুখ্যমন্ত্রী নিজের ফোনে তুলেছেন। সভায় সেই ছবি মুখ্যসচিবকে ছবি দেখিয়ে বলেন, কে আছেন ফরেস্ট ডিপার্টমেন্টের। মনোজ লিসেন টু মি ভেরি কেয়ারফুলি। আমি যেখানে আছি সেখান থেকে এই ছবি তুলে আনলাম। তিনি আরও বলেন, অনেকেই জানেন না তারা ভুল করে জঙ্গলের রাস্তায় ঢুকে পড়েন। তাঁদের উপর অত্যাচার করা হয়। এটা কেন হবে? মনে রাখবেন বন, অরণ্য, জঙ্গলের প্রতি মানুষেরও অধিকার রয়েছে। মুখ্যমন্ত্রীর আশঙ্কা, জেলার সঙ্গে রাজ্যের বন দফতরের সমন্বয়ে ঘাটতি রয়েছে। সমস্যা মেটাতে এ জন্য এখন থেকে সপ্তাহে একদিন ভিডিও কনফারেন্সের নির্দেশও দেন তিনি।

অন্য খবর দেখুন